CELEX: 62014TA0725
Language: sk
Date: 2017-02-01 00:00:00
Title: Vec T-725/14: Rozsudok Všeobecného súdu z 1. februára 2017 – Aalberts Industries/Európska únia („Mimozmluvná zodpovednosť — Článok 47 Charty základných práv — Primeraná lehota na rozhodnutie — Osobitné okolnosti veci — Význam sporu — Zložitosť sporu — Správanie účastníkov konania a výskyt prekážok v konaní — Absencia neodôvodneného obdobia nečinnosti“)

13.3.2017   
            
            
               SK
            
            
               Úradný vestník Európskej únie
            
            
               C 78/21
            
         Rozsudok Všeobecného súdu z 1. februára 2017 – Aalberts Industries/Európska únia
   (Vec T-725/14) (1)
   
   ((„Mimozmluvná zodpovednosť - Článok 47 Charty základných práv - Primeraná lehota na rozhodnutie - Osobitné okolnosti veci - Význam sporu - Zložitosť sporu - Správanie účastníkov konania a výskyt prekážok v konaní - Absencia neodôvodneného obdobia nečinnosti“))
   (2017/C 078/27)
   Jazyk konania: holandčina
   
      Účastníci konania
   
   
      Žalobkyňa: Aalberts Industries NV (Utrecht, Holandsko) (v zastúpení: R. Wesseling a M. Tuurenhout, advokáti)
   
      Žalovaná: Európska únia, v zastúpení: Súdny dvor Európskej únie, (v zastúpení: pôvodne A. Placco, neskôr J. Inghelram a E. Beysen, splnomocnení zástupcovia)
   
      Vedľajší účastník, ktorý v konaní podporuje žalovanú: Európska komisia (v zastúpení: S. Noë, P. van Nuffel a V. Bottka, splnomocnení zástupcovia)
   
      Predmet veci
   
   Návrh na základe článku 268 ZFEÚ na dosiahnutie náhrady škody, ktorú žalobkyňa údajne utrpela z dôvodu dĺžky konania pred Všeobecným súdom vo veci, v ktorej bol vydaný rozsudok z 24. marca 2011, Aalberts Industries a i./Komisia (T-385/06, EU:T:2011:114)
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Európska únia zastúpená Súdnym dvorom Európskej únie znáša svoje vlastné trovy konania a je povinná nahradiť trovy konania vynaložené spoločnosťou Aalberts Industries NV, pokiaľ ide o námietku neprípustnosti, ktorá bola predložená Súdnym dvorom Európskej únie a viedla k vydaniu uznesenia z 13. februára 2015, Aalberts Industries/Európska únia (T-725/14, neuverejnené, EU:T:2015:107).
            
         
               3.
            
            
               Aalberts Industries znáša svoje vlastné trovy konania a je povinná nahradiť trovy konania vynaložené Úniou zastúpenou Súdnym dvorom Európskej únie súvisiace so žalobou, ktorá viedla k tomuto rozsudku.
            
         
               4.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 431, 1.12.2014.